Min familie og jeg har aldrig været udsat for noget lignende.. Vi har været trofaste kunder hos TDC lige siden mine forældre fik deres første fastnettelefon for snart 25 år siden, og vi har igennem halvandet årti haft fire mobiltelefonabonnementer, alt inden for Internet i firma og privat, privat telefoni, og hele min fars virksomhed var tilknyttet TDC gennem telefoni og Internet.. DET ER SLUT NU!

For et lille år siden så mine forældre en reklame fra TDC på fjernsynet, der fortalte, at nu kunne alle TDC-kunder snakke gratis indbyrdes. Det synes min far selvfølgelig var en god idé. da jeg nu var flyttet hjemme fra, men stadig havde telefoni hos mor og far. Han kontaktede så TDC og fik denne lille ekstra ting på vores abonnement – samtidig meldte min far, at vi skulle flytte 7 måneder efter i et nybygget hus, og at vi ønskede TDC’s kabler lagt ved huset, så vi kunne modtage deres TV/telefoni/Internet. Det var intet problem og vi fik en bekræftelse.

Ved næste regning, måneden efter, havde TDC pludselig koblet fri Internet på vores telefoner og givet os helt nye abonnementer, hvilket overhovedet ikke havde været på tale. Min mor kontaktede så TDC og informerede dem og fejlen. De lovede at rette det, men næste regning var endnu værre. Denne gang havde den kære TDC-medarbejder koblet ekstra på vores Home Trio (hvilket INTET havde med min mors henvendelse at gøre), og medarbejderen havde fjernet fri sms på min søsters mobilabonnement, så vi pludselig skulle betale 700 kr. for sms’er! Endnu en gang måtte min far tage kontakt til dem, og DENNE GANG lovede TDC at rette fejlen. Tredje gang, fjerde gange, femte gang, tyvene gang – det blev bare værre og værre.

Midt i alt postyret (7 måneder efter) skulle mine forældre så flytte til det nybyggede hus, men tre dage før indflytningen ringede TDC og spurgte hvorfor vi havde afmeldt vores flytning – om vi ikke skulle flytte alligevel? – så ingen kabler var blevet gravet ned og der var ikke styr på noget som helst. Ikke nok med at vi stadig, 7 måneder efter, kæmpede med TDC om vores tårnhøje regninger og alt den tid mine forældre havde lagt i det, nu kunne vi heller ikke få telefoni/TV/Internet til vores nye hus! Først efter utallige klager kom TDC og fik de lagt kabler.

Noget tid efter fik mine forældre igen tårnhøje regninger, og der opdagede de for alvor, hvor MEGET TDC efterhånden havde trukket af ekstra beløb for ekstra ting, som vi på INGEN MÅDE havde bedt om. Min far kontaktede advokat, og gjorde sig klar på at politianmelde TDC for økonomisk kriminalitet! Min forældres budgetkonto er ikke et stort ta'-selv-bord, hvilket åbenbart har været TDC's opfattelse, siden de på den måde har trukket fuldstændig uhæmmet af mine forældres konto. Endnu en gang klagede vi.

”Det skal ikke ske igen”! Forsikrede TDC os om… Det gjorde desværre, men denne gang havde min mor gemt alle TDC’s mails og bekræftelser, hvilket hende og min far brugte mod dem nede i TDC-butikken, hvor de faktisk tog vores klager seriøst, og hvor de opdagede at TDC efterhånden skyldte os flere tusind kr. for fri Internet adgang på vores telefoner, som igen var blevet koblet på vores mobiler uden vores viden og ønske! De prøvede at hjælpe ved at kopiere disse mails og sende dem videre til klagenævnet hos TDC. Først dér skete der noget positivt.

Nu, et lille år efter vi kontaktede TDC første gang, om noget så harmløst som et ønske og fri telefoni mellem familiemedlemmer og en anmeldelse af flytning, har vi nu alle fire valgt at skifte selskab. Intet af det vi har i hjemmet er under TDC mere. Dog modtager vi stadigvæk regninger og rykkere på gamle regninger, som vi har betalt for længe siden og til tiden, og selvom vi har fået en del af vores pengene tilbage, bliver vi jævnligt nødt til at ringe ENDNU EN GANG til TDC, og beskeden er altid den samme: ”Ej, det kan jeg godt se. Det beklager jeg, men der er altså sket en fejl i vores system – det skal ikke ske igen!”. 

”Med løg på” eller ”det sagde I også i går” er sætninger jeg ved lethed kan koble på TDC’s ukoordinerede og uprofessionelle måde at drive virksomhed. Jeg kan efterhånden se i mine forældres kalendere, at de ringer til TDC hver anden dag, for at få udredt noget af alt det bøvl de forskellige TDC-medarbejdere før i tiden fik os rodet ud i, og hvad de fortsat sender breve til os om.

Min far lever i dag af at bygge og sælge huse, og han og hans makker vil fremover gøre ALT hvad de kan, for at holde TDC væk fra byggepladserne.

Hvis min familie og jeg kunne give TDC minuskarakter, havde de fået minus en milliard fra os! Og det er de sidste de får fra os, samt en masse skældsord og sure miner, som vi glædelig spreder ud til familie, venner og arbejdsrelaterede kontakter, så de ALDRIG skal gennemgå det her TDC-mareridt!!


Værsgo TDC – bær’ denne anmeldelse med stolthed!!